Lars Larsen har sit hovedkvarter i Brabrand. Milliard-købmanden har gang i forretningen og udvider nu sit imperium-domicil med tusinder af kvadratmeter.

Annonce

Dyne-Larsen styrer sit milliard-imperium fra Brabrand, og Lars Larsens Jysk-koncern går så godt, at de nuværende 250 kontorpladser i domicilet skal udvides med en tilbygning til 100 nye pladser.

Det skriver Finans.

I efteråret går arbejdet i gang med at udvide Jysk-hovedsædet i Brabrand med ekstra 3700 kvadratmeter, så det samlede administrations-domicil kommer op på 11.000 kvadratmeter.

»Jysk-forretningen er vokset støt i mange år, og vi forventer, at den udvikling vil fortsætte i fremtiden, hvor vi vil se endnu flere butikker rundt omkring i verden. Derfor skal vi være på forkant med udviklingen på matriklen i Brabrand og sikre plads til de medarbejdere, der er nødvendige for at sikre den fortsatte vækst,« siger adm. direktør Jan Bøgh, Jysk Nordic, til Finans.